《寄怀韬仲秣陵并促归骑 其一》
明代·王彦泓

春光漂荡别离天，心似游丝百尺牵。见说人归归雁后，那堪泪落落花前。

南都翠黛宜为史，北里红笺定几篇。争似碧窗银烛夜，月痕依约话缠绵。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。